***Terror ombord*** (originaltittel: *Dead Calm*) er en australsk thriller fra 1989 med Sam Neill, Nicole Kidman og Billy Zane i hovedrollene. Regi er ved Phillip Noyce. Filmen er basert på Charles Williams roman med samme tittel fra 1963.

*Terror ombord* ble godt mottatt av kritikerne. Den ble i 1989 tildelt fire priser av Australian Film Institute, og en Golden Reel av Motion Picture Sound Editors i USA. Nicole Kidman fikk sitt internasjonale gjennombrudd i denne filmen.

Store deler av filmen ble innspilt på Great Barrier Reef, Gold Coast og Hamilton Island.

Handling
--------

Ekteparet John og Rae (Sam Neill og Nicole Kidman) mister en baby i en bilulykke og drar på seiltur i Stillehavet for å få orden på livet og tankene. Der oppdager de en ensom mann i en båt (Billy Zane), som sier han er eneste overlevende etter en ulykke. John tviler på historien, drar over til den fremmedes båt for å undersøke og oppdager at det ikke var noen ulykke – men mord. Mannen viser seg og være psykotisk og da Rae stiller spørsmål rundt hans versjon av handlingsforløpet tar han henne som gissel og stikker av i ekteparets båt. John, som er på den andre båten mens dette skjer, må kjempe en desperat kamp for å ta dem igjen.

Om filmen
---------

Andre filmatiseringer
*Terror ombord* kan til en viss grad sees som en nyinnspilling av Orson Welles havvferdige *The Deep*. Denne ble påbegynt i 1966, men aldri fullført. Produksjonen var preget av finansielle og tekniske problemer og i 1969 ble innspillingen midlertidig forlatt. På grunn av dødsfallet til en av hovedrolleinnehaverne ble den heller aldri fullført senere. I 1996 kom en tredje filmatisering, TV-filmen *Inhumanoid*. Handlingen i denne er lagt til verdensrommet.

Filmanmelderne
*Terror ombord* ble godt mottatt av kritikerne da den kom, noe som gjenspeiles i at den har fått så mye som 82 % på Rotten Tomatoes. Den amerikanske filmanmelderen Roger Ebert gav den tre av fire stjerner.

VGs anmelder gav den terningkast fire og skrev blant annet at: «*"Terror om bord" er en besettende thriller. Stemningen er fortettet intens og — det er all grunn til å holde seg fast i sidemannen. Feilen er at i all sin skrekk og gru tipper filmen fullstendig over mot slutten*». Dagbladets anmelder gav den terningkast tre.

Den norske nettsiden CINERAMA gav den terningkast tre i 2000. Anmelderen skrev følgende i sin konklusjon: «*Thrillere som ikke er spennende er noe av det verste som finnes og blir irriterende, likevel er ikke "Dead Calm" bare elendighet. I noen få øyeblikk glimter filmen til og det skapes noe som kan minne om spenning. Bare synd at det hele er så forutsigbar at spenningen glipper taket nesten med en gang. Filmen er godt fotografert og har god lyssetting – det trekker litt opp*».

Publikum og popularitet
Den innbrakte $7,8 millioner på amerikanske kinoer og over 16 millioner kroner i Sverige. Den innbrakte 2,4 millioner AUD i Australia.

Rollebesetning
--------------

| Actor | Role |
| --- | --- |
| Sam Neill | John Ingram |
| Nicole Kidman | Rae Ingram |
| Billy Zane | Hughie Warriner |
| Rod Mullinar | Russel Bellows |
| Joshua Tilden | Danny |
| George Shevtsov | Doctor |
| Michael Long | Special doctor |

Referanser
----------

1. ↑  Rotten Tomatoes - Dead Calm (21.8.2010)
2. ↑
3. ↑  Australian screen
4. ↑
5. ↑
6. ↑
7. ↑  «Dead Calm (1989)». *Rotten Tomatoes* **(engelsk)**. Besøkt 6. april 2019.
8. ↑  «Ebert, Roger - Dead Calm (7.4.1989)». Arkivert fra originalen 21. januar 2013. Besøkt 10. januar 2022.
9. ↑  VG - Gysende terror (22.9.1989, s.39)
10. ↑  «CINERAMA – Terror ombord (17.04.00)». Arkivert fra originalen 12. mai 2010. Besøkt 22. august 2010.
11. ↑
12. ↑  ScreenAustralia – Top 100 Australian feature films of all time (2010) Arkivert 8. april 2010 hos Wayback Machine.

Eksterne lenker
---------------

* (en) *Terror ombord* på Internet Movie Database Rediger på Wikidata

* (no) *Terror ombord* hos Filmfront Rediger på Wikidata

* (sv) *Terror ombord* i Svensk Filmdatabas Rediger på Wikidata

* (da) *Terror ombord* i Danmark Nationale Filminstitut Rediger på Wikidata

* (en) *Terror ombord* på AllMovie Rediger på Wikidata

* (fr) *Terror ombord* på Allociné Rediger på Wikidata

* (nl) *Terror ombord* på MovieMeter Rediger på Wikidata

* (en) *Terror ombord* på Turner Classic Movies Rediger på Wikidata

* (en) *Terror ombord* på Rotten Tomatoes Rediger på Wikidata

* (en) *Terror ombord* på Metacritic Rediger på Wikidata